दो साल रहेगी वैलिडिटी, हाईकोर्ट के दखल के बाद जारी किया गया
महबूबा की बेटी को UAE के लिए पासपोर्ट मिला, दो साल रहेगी वैलिडिटी, हाईकोर्ट के दखल के पास जारी किया गया PDP president Mehbooba Mufti's daughter Iltija has been issued a "country specific passport" for two years to allow her to study in the United Arab Emirates, brushing aside an adverse report by Jammu and Kashmir Police's Criminal Investigation Department, officials said on Thursday.
जम्मू-कश्मीर हाईकोर्ट के दखल के बाद जम्मू-कश्मीर की पूर्व CM और PDP अध्यक्ष महबूबा मुफ्ती की बेटी इल्तिजा को संयुक्त अरब अमीरात (UAE) में पढ़ाई के लिए दो साल के लिए ‘कंट्री स्पेसिफिक पासपोर्ट‘ जारी किया गया है। दरअसल जम्मू-कश्मीर पुलिस CID ने पासपोर्ट जारी करने के खिलाफ रिपोर्ट दी थी इसीलिए इल्तिजा को पासपोर्ट जारी नहीं किया जा रहा था। अधिकारियों ने गुरुवार को यह जानकारी दी। पासपोर्ट 5 अप्रैल, 2023 से 4 अप्रैल, 2025 तक वैध है। पासपोर्ट पर इस बारे में स्टैंप लगा है।
पिछले साल दी थी अर्जी
35 साल की इल्तिजा ने पासपोर्ट के लिए अपनी एप्लीकेशन को मंजूरी नहीं मिलने के बाद फरवरी में जम्मू-कश्मीर हाईकोर्ट में अर्जी लगाई थी। उनका पुराना पासपोर्ट दो जनवरी 2023 को एक्सपायर हो गया था। उन्होंने पिछले साल आठ जून को नए पासपोर्ट के लिए एप्लीकेशन दे दी थी। कोर्ट ने क्षेत्रीय पासपोर्ट कार्यालय (RPO) को मामला देखने के निर्देश दिए थे।
29 मार्च को CID ​​ने कोर्ट में इल्तिजा की अर्जी को खारिज करने की मांग की। CID ​​हाईकोर्ट को सूचित किया कि उसकी अंतिम वेरिफिकेशन रिपोर्ट फरवरी में क्षेत्रीय पासपोर्ट कार्यालय को भेज दी गई थी। जम्मू और कश्मीर CID के सीनियर SP ने कहा कि मामले में कोर्ट का दरवाजा खटखटाने का कोई आधार नहीं है। क्योंकि रिपोर्ट देने में न तो किसी मौलिक न ही कानूनी अधिकार का उल्लंघन किया गया है।
फरवरी में CID ने पासपोर्ट के खिलाफ रिपोर्ट दी थी
RPO ने अतिरिक्त सॉलिसिटर जनरल को लिखे एक पत्र में बताया है कि फरवरी में मिली जम्मू-कश्मीर CID की रिपोर्ट पासपोर्ट जारी करने के पक्ष में नहीं है। श्रीनगर के पासपोर्ट अधिकारी दविंदर कुमार ने CID ​​से एक डिटेल रिपोर्ट मांगी कि इल्तिजा के खिलाफ कोई चार्जशीट या FIR है या नहीं। हालांकि CIDअपनी रिपोर्ट साझा करने से इनकार कर दिया और कहा कि पासपोर्ट जारी नहीं किया जाना चाहिए।
कोई एहसान नहीं किया- इल्तिजा
इल्तिजा ने कहा कि उन्होंने मुझ पर कोई एहसान नहीं किया है। उन्होंने हैरानी जताई कि पासपोर्ट की वैलिडिटी केवल दो साल के लिए ही क्यों है और वह भी केवल UAE के लिए। मैं माननीय कोर्ट की शुक्रगुजार हूं लेकिन बड़ा सवाल CID ​​के व्यवहार पर है। वह पासपोर्ट को हथियार बनाकर सत्ता का दुरुपयोग कर रही है। इल्तिजा ने कहा कि CID ​​की रिपोर्ट झूठ से भरी है। CID मेरे अधिकारों का उल्लंघन है जिससे कि मुझे पासपोर्ट जारी नहीं हो सके। इसके अलावा, प्रतिकूल रिपोर्ट को शीर्ष रहस्य के रूप में वर्गीकृत किया गया है। और इस पर भी रिपोर्ट को टॉप सीक्रेट बताया गया है क्योंकि CID ​​के पास मेरे खिलाफ कुछ भी ठोस नहीं है।
महबूबा को भी नहीं मिला है पासपोर्ट
मार्च 2021 में, महबूबा और उनकी 80 वर्षीय मां गुलशन नज़ीर को उनके खिलाफ "प्रतिकूल रिपोर्ट" का हवाला देते हुए पासपोर्ट देने से मना कर दिया गया था।महबूबा का पासपोर्ट 31 मई, 2019 को एक्सपायर हो गया था और उन्होंने 11 दिसंबर, 2020 को नए सिरे से आवेदन किया था। उनकी मां ने भी 2020 में सऊदी अरब की धार्मिक यात्रा करने के लिए पासपोर्ट के लिए आवेदन किया था।
महबूबा का पासपोर्ट आवेदन अभी भी पेंडिंग है। हालांकि हाईकोर्ट के निर्देश पर अधिकारियों ने फरवरी में उनकी मां को पासपोर्ट जारी कर दिया था।